
A N U N Ţ


[bookmark: _Hlk180415485]Județul Vaslui, prin Consiliul Județean Vaslui, în calitate de Autoritate publică tutelară, asistată de expert independent FOX MANAGEMENT CONSULTANTS S.R.L., anunţă reluarea procesului de recrutare și selecție pentru 1 (una) poziţie de membru în Consiliul de administrație al Societății “Centrul de Resurse pentru Afaceri Vaslui” - CRAV S.A.
Mandatul noului membru va avea durata egală cu durata mandatului membrilor deja numiți în funcție, respectiv până la data de 18.10.2030.
[bookmark: _GoBack]
	Etapele de desfăşurare a procesului de selecţie sunt:
1. Evaluarea prealabilă a dosarelor de candidatură care alcătuiesc Lista lungă.
1. Evaluarea finală a candidaților selectați în Lista scurtă. Interviul.

	Condițiile generale ale procesului de selecție prealabilă sunt:
1. Membrul Consiliului de administraţie trebuie să aibă studii superioare finalizate cel puţin cu diplomă de licenţă. De asemenea, acesta trebuie să dovedească experienţă în domeniul studiilor absolvite, respectiv ştiinţe inginereşti, economice, sociale, juridice sau în domeniul de activitate al respectivei întreprinderi publice de minimum 7 ani;
1. [bookmark: _Hlk196484874]membrul Consiliului de administrație poate fi persoană fizică sau juridică, cu experienţă de minimum 3 ani în conducerea societăţilor, întreprinderi publice sau cu capital privat, ori a regiilor autonome. Prin experienţă în conducerea societăţilor, întreprinderi publice sau cu capital privat, ori a regiilor autonome se înţelege deţinerea oricărei funcţii de conducere, astfel cum aceasta este definită la art.143 din Legea nr.31/1990, republicată, cu modificările şi completările ulterioare, precum şi a funcţiei de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupaţiilor din România;
1. selecția membrului Consiliului de administrație se realizează cu respectarea principiilor prevăzute de Legea nr.202/2002 privind egalitatea de şanse între femei şi bărbaţi, cu modificările și completările ulterioare. În măsura în care nu este afectat clasamentul întocmit potrivit dispozițiilor art.29 alin.(1) din O.U.G. nr.109/2011, cel puțin o treime din totalul administratorilor aparțin genului subreprezentat;
1. în cazul Consiliilor de administraţie ale căror număr de membri se încadrează în prevederile art.28 alin.(1) al O.U.G. nr.109/2011, nu poate fi mai mult de un membru din rândul funcţionarilor publici sau al altor categorii de personal din cadrul Autorităţii publice tutelare ori din cadrul altor autorităţi sau instituţii publice;
1. în mod obligatoriu, în selecția candidaților se va avea în vedere evitarea situațiilor de conflict de interese sau incompatibilități;
1. majoritatea membrilor Consiliului de administrație este formată din administratori neexecutivi și independenți, în sensul art.138^2 din Legea nr.31/1990, republicată, cu modificările și completările ulterioare;
1. mandatul administratorilor este stabilit prin actul constitutiv, neputând depăși 4 ani;
1. o persoană fizică poate exercita concomitent cel mult 2 mandate de administrator în societăți sau întreprinderi publice al căror sediu se află pe teritoriul României;
1. selecția se realizează cu respectarea principiilor nediscriminării, tratamentului egal și transparenței;
1. candidații care vor fi selectați pentru a fi înscriși pe Lista scurtă vor fi ulterior înștiințați să depună o Declarație de intenție realizată conform Scrisorii de așteptări.
1. funcționarii publici sau personalul din cadrul Autorității publice tutelare ori din cadrul altor autorități ori instituții publice pot face parte doar dintr-un singur Consiliu de administrație sau Consiliu de supraveghere.

Condiţiile generale de participare sunt:
· studii superioare și experiență în domeniul studiilor absolvite, respectiv ştiinţe inginereşti, economice, sociale, juridice sau în domeniul de activitate al respectivei întreprinderi publice de minimum 7 ani; 
· experienţă de minimum 3 ani în conducerea societăţilor, întreprinderi publice sau cu capital privat, ori a regiilor autonome;
· cunoașterea limbii române (scris și vorbit) și cetățenia română sau cetățenia altor state membre ale Uniunii Europene cu condiția să aibă domiciliul în România;
· capacitate deplină de exercițiu;
· stare de sănătate corespunzătoare funcției pentru care candidează, atestată pe bază de documente medicale eliberate de către medicul de familie al Candidatului sau de către unitățile sanitare abilitate cu cel mult 6 luni anterior depunerii candidaturii;
· să nu fie destituit/ă dintr-o funcție publică, să nu îi fi fost revocat contractul de mandat sau să nu îi fi încetat contractul individual de muncă pentru motive disciplinare în ultimii 5 ani;
· nu au înscrieri în cazierul judiciar;
· nu au înscrieri în cazierul fiscal;
· nu au înscrieri în cazierul administrativ(pentru funcționarii publici);
· nu se află în conflict de interese care să îl/o facă incompatibil/ă cu exercitarea funcției de membru în Consiliul de administrație al Societății;
· îndeplinește criteriile conform prevederilor art.4, art.12, alin.(3), art.30, alin.(9) și art.36, alin.(7) din O.U.G. nr.109/2011 privind guvernanța corporativă a întreprinderilor publice, actualizată.

Criteriile minime de selecție sunt: 
· cunoștințe despre obiectul de activitate al Societății, cunoașterea pieței în care acționează Societatea;
· gândire strategică și previziuni;
· finanțe și contabilitate;
· managementul proiectelor;
· tehnologia informației;
· legislație;
· cunoștințe de guvernanță corporativă a întreprinderii publice;
· competențe sociale și personale: luarea deciziilor, relații interpersonale, negociere, capacitate de analiză și sinteză;
· participarea în organizații profesionale naționale și internaționale relevante pentru obiectul de activitate;
· trăsături: reputație personală și profesională, integritate, independență, expunere politică, abilități de comunicare interpersonală.

	Criteriile de evaluare/ selecție finală a candidaților – INTERVIU:
1. Dosarul de candidatură.
1. Matricea Profilului de candidat.
1. Declarația de intenție a candidatului.

Dosarul de înscriere trebuie să cuprindă în mod obligatoriu următoarele documente:
· Curriculum Vitae;
· copie act identitate;
· copia diplomelor de studii (diplomă de licență);
· copie documente care atestă experiența în domeniul studiilor absolvite și pregătirea profesională (carnet de muncă, extras Revisal, contract de mandat, extras ONRC, adeverințe eliberate de angajator); 
· o recomandare profesională;
· cazier judiciar/completare Formular Declarație pe proprie răspundere – conform Formular 1;
· cazier fiscal/completare Formular Declarație pe proprie răspundere – conform Formular 2;
· cazier administrativ(pentru funcționarii publici)/completare Formular Declarație pe proprie răspundere – conform Formular 3;
· Adeverință medicală din care rezultă starea de sănătate corespunzătoare, eliberată de către medicul de familie al Candidatului sau de către unitățile sanitare abilitate cu cel mult 6 luni anterior depunerii candidaturii/completare Declarație pe proprie răspundere – conform Formular 4;
· Declarație pe proprie răspundere privind statutul de “independent” – conform Formular 5;
· Declaraţie pe proprie răspundere că datele cuprinse în dosarul de candidatură corespund experienței profesionale – conform Formular 6; 
· Declaraţie pe proprie răspundere privind calitatea de membru în Consilii de administraţie ale întreprinderilor publice, altele decât cel în care urmează a fi numit – conform Formular 7;
· Declaraţie de consimţământ prin care Candidatul îşi exprimă acordul de a i se procesa datele personale, în scopul Procedurii de recrutare şi selecţie – conform Formular 8;
· Declarație pe proprie răspundere privind neîncadrarea în situația unui conflict de interese – conform Formular 9;
· Declaraţie pe proprie răspundere prin care Candidatul va confirma că nu se află într-una din situaţiile prevăzute la art.4, art.12, alin.(3), art.30, alin.(9) și art.36, alin.(7) din O.U.G. nr.109/2011 privind guvernanţa corporativă a întreprinderilor publice sau că nu a suferit o condamnare pentru o infracţiune legată de conduita profesională – conform Formular 10;
· Declarație privind atragerea răspunderii în cazul falimentului/ insolvenței Societăților administrate sau conduse – conform Formular 11. 
· Declarație de interese potrivit dispozițiilor Legii nr.161/2003, cu modificările și completările ulterioare - conform Formular 12.

 Candidații incluși pe Lista scurtă urmează să-și completeze dosarul de candidatură cu cazierul judiciar, cazierul fiscal, cazierul administrativ(pentru funcționarii publici) și adeverință medicală, în cazul în care acestea nu au fost depuse la data depunerii dosarului.
Originalele actelor depuse la dosar vor fi văzute de comisie la proba de interviu. 

Documentele necesare în procesul de recrutare/selecție și formularele de declarații se regăsesc pe pagina de internet a CONSILIULUI JUDEȚEAN VASLUI (https://cjvs.eu/) și pe pagina de internet a Societății “Centrul de Resurse pentru Afaceri Vaslui” - CRAV S.A. (https://www.crav.ro/).

Dosarul de candidatură se va depune până la data de 10.12.2026, ora 1600, la registratura CONSILIULUI JUDEȚEAN VASLUI din strada Ștefan cel Mare, nr.79, municipiul Vaslui, județul Vaslui, în dosar plic închis şi sigilat, unde va primi un număr de înregistrare, data certă și ora depunerii. Dosarul va avea menţionat “Candidatura pentru funcţia de membru în Consiliul de Administrație al Societății “Centrul de Resurse pentru Afaceri Vaslui” - CRAV S.A.", precum numele şi prenumele Candidatului.
Obligatoriu o copie a dosarului va fi transmisă pe adresa expertului independent, respectiv foxmanagement109@gmail.com  până la data de 10.12.2026, ora 1600.
Plicurile în format letric, împreună cu dosarul de candidatură transmis în format electronic pe adresa de e-mail a expertului independent, ajunse după data şi ora menţionată, nu vor fi luate în considerare, sancțiunea prevăzută fiind excluderea din procedura de selecție.
		Candidaţii declaraţi admişi la etapa de selecţie a dosarelor şi care se regăsesc pe Lista scurtă, vor fi evaluaţi în cadrul interviului, ora şi locul desfăşurării acestuia urmând a le fi anunţate personal prin intermediul poștei electronice. 
		Relaţii suplimentare se pot obţine la expertul independent S.C. FOX MANAGEMENT CONSULTANTS S.R.L. la telefon 0799-358.582.






